Tawsit n wungal, d tawsit tamaynut deg tsekla n tamaziɣt, tekcem deg wannawen n tesrit. Iẓuran-is n tidet ttuɣalen ɣer yiseggasen n 1940, asmi i d-yura Belɛid At Ɛli aḍris amezwaru i irefden limarat n wungal aqbayli, iwumi yefka azwel lwali n udrar. Tira n wungal-a tella-d deg tallit n temhersa, maca asizreg-is yusa-d deffir n tmettant n ubabat n tsekla-a tatrart ( Belɛid At Ɛli) sɣur yimrabḍen irumiyen, i d-yefɣen deg yizmamen n Belɛid deg useggas n 1964.